Source: https://po-kraj.sk/sk/samosprava/urad/odbor-skolstva/organizacia-skr/maturita-2010-2011/
Timestamp: 2020-07-03 13:05:39+00:00
Document Index: 7587563

Matched Legal Cases: ['§ 76', '§ 76', '§ 89', '§ 76', '§ 76', '§ 76', '§ 76']

Maturita - Prešovský samosprávny kraj
Nachádzate sa tu: Slovensky Samospráva Úrad Odbor školstva Organizácia školského roka
Maturita na stredných školách
Externú časť maturitnej skúšky (EČ MS) a písomnú formu internej časti maturitnej skúšky (PFIČ MS) zabezpečuje NÚCEM.
Maturitná skúška v Prešovskom kraji patrí do kompetencie odboru školstva Okresného úradu v Prešove.
Maturitnou skúškou sa ukončuje štúdium:
najmenej štvorročného a najviac osemročného vzdelávacieho programu odboru vzdelávania v gymnáziu,
nadstavbové, ktoré nadväzuje na predchádzajúce odborné vzdelávanie a prípravu v príbuznom odbore vzdelávania,
Ďalšie odkazy týkajúce sa maturity na stredných školách:
Témy a zadania písomných foriem internej časti maturitnej skúšky (PFIČ MS), kľúče správnych odpovedí k ÚKO externej časti maturitnej skúšky (EČ MS) nájdete na: www.svs.edu.sk , www.nucem.sk/sk/maturita , www.minedu.sk/aktuality/
Termíny konania maturitnej skúšky
Termín externej časti maturitnej skúšky a písomnej formy internej časti maturitnej skúšky podľa § 76 ods. 1 a 5 určí ministerstvo školstva.
Termín internej časti maturitnej skúšky, okrem jej písomnej formy podľa § 76 ods. 5, určí na návrh riaditeľa strednej školy príslušný orgán miestnej štátnej správy v školstve.49)
Mimoriadne skúšobné obdobie slúži žiakom na vykonanie náhradnej maturitnej skúšky alebo opravnej maturitnej skúšky. Náhradná maturitná skúška je určená pre žiaka, ktorý úspešne ukončil posledný ročník štúdia najneskôr k 15. septembru, a pre žiaka podľa § 89 ods. 2.
Náhradná maturitná skúška z externej časti maturitnej skúšky a písomnej formy internej časti maturitnej skúšky podľa § 76 ods. 1 a 5 sa koná v apríli až máji príslušného školského roka alebo v riadnom skúšobnom období nasledujúceho školského roka. Opravný termín maturitnej skúšky z externej časti maturitnej skúšky a písomnej formy internej časti maturitnej skúšky podľa § 76 ods. 1 a 5 sa koná v mimoriadnom skúšobnom období v septembri nasledujúceho školského roka alebo v riadnom skúšobnom období nasledujúceho školského roka. Náhradná maturitná skúška a opravná maturitná skúška z internej časti maturitnej skúšky okrem jej písomnej formy podľa § 76 ods. 5 sa koná v septembri alebo vo februári nasledujúceho školského roka.
Deň konania náhradnej maturitnej skúšky a deň konania opravnej maturitnej skúšky externej časti maturitnej skúšky a písomnej formy internej časti maturitnej skúšky podľa § 76 ods. 1 a 5 určí ministerstvo školstva.
Na opravnú skúšku externej časti maturitnej skúšky a písomnej formy internej časti maturitnej skúšky podľa odsekov 1 a 5 sa žiak prihlási riaditeľovi školy do 30. júna, ak sa opravná skúška koná v septembri nasledujúceho školského roka, alebo do 30. septembra nasledujúceho školského roka, ak sa opravná skúška koná v riadnom skúšobnom období nasledujúceho školského roka.
Miesto konania náhradnej maturitnej skúšky a opravnej maturitnej skúšky externej časti maturitnej skúšky a písomnej formy internej časti maturitnej skúšky podľa odsekov 1 a 5 určí žiakovi príslušný orgán miestnej štátnej správy v školstve do 30 dní pred konaním maturitnej skúšky.
Termíny pre maturitnú skúšku
17. - 20. marca 2020 - riadny termín externej časti a písomnej formy internej časti maturitnej skúšky v školskom roku 2019/2020
31. marca - 3. apríla 2020 - náhradný termín externej časti a písomnej formy internej časti maturitnej skúšky
Opravný termín externej časti a písomnej formy internej časti maturitnej skúšk určí MŠVVaŠ SR
3. - 8. septembra 2020 - predbežný termín
Ďalšie dôležité informácie o externej časti a písomnej forme internej časti maturitnej skúšky v školskom roku 2019/2020 nájdete v dokumente Maturita 2020/Základné informácie.
Na stránke NÚCEM v časti Dokumenty - Maturita 2020 nájdete špecifikácie testov a ďalšie dokumenty k Maturite 2020.
Počty voľných miest na SŠ
Publikované: 11.01.2017 / Aktualizované: 21.11.2019 HoreTlačiť